Source: https://oliva.eoldal.hu/cikkek/hazon-kivul/etyeki-kuria-borvacsora--2014.10.03.html
Timestamp: 2020-02-19 22:31:53+00:00

Document:
Oliva - főoldal - Házon kívül - Etyeki Kúria borvacsora, 2014.10.03
Kezdőlap » Házon kívül » Etyeki Kúria borvacsora, 2014.10.03
Etyeki Kúria borvacsora, 2014.10.03
Borok: http://www.etyekikuria.com/hu/home
Ismét nagy várakozás előzte meg ezt a borvacsorát, mivel az Etyeki Kúria borait eddig még nem ismertük; másrészt pedig több hozzáértő szerint is az ő pinot noir-juk az egyik legjobb az országban. A vacsora végére aztán kiderült, hogy egyáltalán nem volt túlzó ez a vélemény, nekem is nagyon ízlett, de nem csak ez, hanem a többi boruk is: kezdve az elsőként felszolgált könnyű, aperitívként kiváló fehérbortól a tölgyfahordós érlelésű chardonnay-n és remek rose-n keresztül a szimplán csak „Red” néven futó vörös házasításig. Az egyszerű névválasztás és a szintén egyszerű, ám helyi tradíciókhoz kötődő (népi hímzésmotívum) címketerv letisztultsága mögött azonban kiváló minőség, szakszerű hozzáértés és tudatos marketingmunka áll, melynek eredménye ma este meggyőzött bennünket arról, hogy az Etyeki Kúria borait igenis érdemes leemelni a borüzletek polcairól. A társított ételek pedig ismételten lenyűgözően finomak voltak.
Érkezéskor vaj, friss kenyér
Fogadófalat
A fogadófalat: burgonyafánkocskán sűrű tejföl és egy szelet szarvasgomba.
Zsályán füstölt lazac pisztráng tatár, tőzegáfonya, zeller, majonéz
Etyeki Kúria Rosé 2013
Lazacpisztráng kétféleképpen: egy szelet füstölt hal és tatár, tőzegáfonya és wasabi együttesével kísérve, alatta zellermajonéz.
Fésűkagyló diókéregben és ropogós csirke osztriga, zöldalma, bébispenót, klorofil
Hideg-meleg előétel következik: ropogós bundában frissen sült csirkeosztriga és a hideg fésűkagyló duettje, amit gyömbéres-joghurtos zöldalmasaláta és bébispenót kísér.
Teriyakiban érlelt kacsamell, sütőtök, mangó, rukkola, rizottó
Etyeki Kúria Chardonnay: "Nem tévedés" 2011
A chardonnay-hoz azért választotta a séf a kacsát, mert a kóstolás során egy finom barackos illat jött elő a borból, ami ezt a párosítást indokolta. Ehhez társul még a barack ízével összecsengő mangó, sütőtök és rukkola, ami a chardonnay frissességéhez passzol.
Libamáj & Őz
Az őzet is kétféle formában kóstolhatjuk: omlós, rózsaszín gerinc és egy spanyol mártásban konfitált comb, amihez egy szelet libamáj, csicsókapüré és csicsókacsipsz, fávabab, kelbimbólevélkék adják az őszi hangulatot és a harmóniát a vörösborral.
Kakaóbab, földimogyoró, cikóriás szivacs piskóta
Mivel a pinot noir-ra nem annyira a gyümölcsössége jellemző, ezért jól passzol hozzá a kakaóbabból készült fagyi, a földimogyorókrém és a cikória, mely utóbbiból egy modern szifonos technológiával szivacspiskóta készült. Egy szelet füge mind az ízharmóniát, mind a szezonalitást erősíti.

References: Kúria 
 Kúria 
 Kúria 
 Kúria 
 Kúria 
 Kúria 
 Kúria